‘Slim’ ID-kaarte van Julie afNkosazana Dlamini-Zuma, voormalige minister van binnelandse sake, toe sy haar ID-kaart in 2012 aan joernaliste getoon het Foto: listrends.blogspot.com Die langverwagte ‘slim’ identiteitskaarte sal glo van Juliemaand af in Suid-Afrika uitgereik word. “Die slim ID-kaart sal met ‘n mikroskyfie toegerus word met biometriese veiligheidseienskappe,” het Naledi Pandor, minister van binnelandse sake, gesê. “Dit sal egter sowat agt jaar duur voordat die hele land met dié kaarte toegerus is.” Die slim ID-kaart sal geleidelik die ou groen identiteitsboekie vervang. “Ons sal die slim ID-kaart by 27 streekskantore landwyd begin uitreik. Dié kantore van binnelandse sake is reeds toegerus vir die regstreekse opname,” het Pandor gesê. ID-kaarte sal aan persone, wat vir die eerste keer aansoek doen vir ‘n identiteitsdokument, en persone wat hul identiteitsdokument moet vervang, uitgereik word. Pandor het dié aankondiging tydens haar begrotingstoespraak in die parlement in Kaapstad gemaak.